b'\n_START_ARTICLE_\nRaoultov zakon\n_START_SECTION_\nRealne raztopine\n_START_PARAGRAPH_\nVe\xc4\x8dina binarnih raztopin ni idealnih, se pravi da so interakcije (privla\xc4\x8dne ali odbojne sile) med njimi druga\xc4\x8dne kot interakcije znotraj posamezne teko\xc4\x8dine. Tak\xc5\xa1ne raztopine seveda odstopajo od Raoultovega zakona.\n_START_SECTION_\nNegativni odklon\n_START_PARAGRAPH_\nKadar so adhezivne sile med molekulami snovi A in B ve\xc4\x8dje od kohezivnih sil A-A ali B-B, je parni tlak raztopine manj\xc5\xa1i od pri\xc4\x8dakovanega. Pojav imenujemo negativno odstopanje od Raoultovega zakona. Negativno odstopanje je lahko posledica vodikovih vezi, ki povzro\xc4\x8dijo, da se tendenca izparevanja A in B zmanj\xc5\xa1a. Tak\xc5\xa1na je, na primer, zmes kloroforma in acetona.\n_START_SECTION_\nPozitivni odklon\n_START_PARAGRAPH_\nKadar so kohezivne sile med molekulami ve\xc4\x8dje od adhezivnih sil, bodo razlike v polarnosti ali notranjem tlaku povzro\xc4\x8dile, da bosta obe komponenti la\xc5\xbee zapustili teko\xc4\x8dino kot bi jo sicer. Parni tlak raztopine bo zato ve\xc4\x8dji od tlaka, izra\xc4\x8dunanega z Raoultovim zakonom. \xc4\x8ce so odstopanja velika, bo krivulja vsote parnih tlakov pri neki sestavi dosegla maksimum._NEWLINE_Tako se obna\xc5\xa1ajo zmesi benzena in etanola, ogljikovega disulfida in acetona ter kloroforma in etanola.'